stanford-oval/wikipedia huggingface dataset:
Putouskorkeus
Vesivoimalaitoksen kapasiteetti putouskorkeuden avulla

Kun vesivoimaloiden rakennekapasiteettia verrataan toisiinsa, voidaan lähtökohdaksi ottaa vedenpintojen korkeuserot. Sen avulla laskettu putouskorkeus antaa karkean arvion voimalan kyvystä tuottaa energiaa. Sen lisäksi tarvitaan vielä putouksessa virtaavan veden määrää aikayksikössä eli virtaamaa  Q (yksikkö  m^{3}/s). Virtaaman karkeaksi arvoksi ilmoitetaan usein keskivirtaama, vaikka sillä laskettu kapasiteetti on vain todellisen kapasiteetin likiarvo. Tehonlaskennassa hyödynnetään ideaa mekaanisen energian säilymislaista, jossa vapautunut energia otetaan kokonaisuudessa talteen ja se kaikki muunnetaan edelleen sähköenergiaksi. Voimalan kapasiteetti  P_{max} voidaan arvioida aikayksikössä  t korkeudelta  h alas putoavan veden massan  m vapauttaman potentiaalienergian  E_{p}=mgh avulla (missä  g=9,81\ m/s^{2} on putoamiskiihtyvyys). Kun lauseketta johdettaessa veden massa ilmoitetaan tiheyden  \rho  ja tilavuuden  V tulona ( m=\rho V), saadaan
Lausekkeella saadaan tehoksi arvo, joka on lähes suoraan verrannollinen voimalan mittareista havaittuihin hieman pienempiin teholukemiin. Aivan kaikkea energiaa, mitä putoamisessa vapautuu liike-energiaksi, ei saada talteen sähköenergiana, joten verrannollisuuskerroin on alle 100 %. Kyseistä kerrointa kutsutaan hydrauliseksi hyötysuhteeksi.
Toisaalta, nojaamalla pelkästään vedenpintojen korkeuseroihin ei saada riittävän tarkkaa kuvaa energian muutoksista. Jos huomioidaan veden liike-energia ennen vesiturbiinia ja turbiinin jälkeen, voidaan energialauseketta tarkentaa. Liike-energia voidaan huomioida monella eri laskennallisella tavalla. Jos se muunnetaan putouskorkeudeksi, toimitaan seuraavan idean mukaisesti. Vesi, joka putoaa ilman väliaineen tai kitkan vastusta, saavuttaa loppunopeuden  v
Toisaalta vesi, jolla on loppunopeus  v, on sitä ennen pudonnut korkeudelta  h
Vesi, joka saapuu vesiturbiiniin alkunopeudella  v_{a}, lisää laskennallista putouskorkeutta  h_{a}. Laskennallinen putouskorkeus  h+h_{a} vastaa silloin mekaanisen energian kannalta tilannetta, jossa vesi tulee turbiiniin ilman alkunopeutta, mutta hieman korkeammalta. Toisaalta, jos vedelle jää turbiinin jälkeen vielä loppunopeus  v_{l}, vähentää se laskennallista putouskorkeutta vastavalla määrällä. Liike-energiat huomoiden saadaan laskennalliseksi putouskorkeudeksi  h_{lask}
Kun ylimpään lausekkeeseen sijoitetaan korkeuden  h tilalle  h_{lask}, saadaan kapasiteetiksi tarkempi arvo. Kun tämän avulla määritetään voimalan hydraulinen hyötysuhde, saadaan yleensä tulokseksi 75%–85%. Voimalan kapasiteetin arvoa voidaan vielä tarkentaa huomioimalla muitakin siihen vaikuttavia seikkoja.
Voimalaitosten jaottelu putouskorkeuden mukaan

Putouskorkeus vaikuttaa voimalaitoksen tekniikkaan ja tuotantomääriin, joten ne on ollut tapana luokitella putouskorkeuden mukaan erilaisiin veden paine- tai putousluokkiin. Pienipainelaitoksissa käytetään yleensä putkiturbiinia tai pystyasentoisia Kaplan- ja Francis-turbiineja. Niiden putouskorkeudet ovat yleensä 2–15 metriä. Keskipainelaitoksissa, joiden putouskorkeudet ovat 10–40 metriä, käytetään yleensä Kaplan-turbiineja. Keskikorkeapainelaitoksilla on käytetty Francis- tai Pelton-turbiineja. Niiden putouskorkeudet ovat yli 40 metriä. Suurimmat putoukset ovat satoja metrejä ja eräänä rajana voidaan pitää 400 metriä. Korkeapainelaitoksien putous on yli 400 metriä ja eräissä tapauksissa se on ollut yli kilometrin. Niissä on käytetty yleensä Pelton-turbiinia.
Putouskorkeuden vaikutus tehoon ja turbiinin valintaan.
Rauman keskustan seisake

Rauman keskustan seisake on Rauman keskustaan suunnitteilla oleva paikallisjunaliikenteen pysähdyspaikka. Sen rakentaminen mahdollistaisi henkilöjunaliikenteen palauttamisen Raumalle vuosikymmenten tauon jälkeen.
Pitkäjärvi (Multia, Väätäiskylä)

| Pitkäjärvi |
| --- | --- |
Valtiot:  Suomi
Maakunnat:  Keski-Suomi
Kunnat:  Saarijärvi, Multia
Koordinaatit:  62°38′44″N, 24°35′45″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Pussijoen valuma-alue (35.64)
Laskujoki:  oja Mustalampeen 
Järvinumero:  35.643.1.006
Mittaustietoja
Pinnankorkeus:  202,1 m  
Rantaviiva:  5,001 km  
Pinta-ala:  38,489 ha  
Saaria:  1 
 fiPitkäjärvi 
Pitkäjärvi  on Keski-Suomessa Multialla ja Saarijärvellä Väätäiskylänn lähellä sijaitseva järvi, joka kuuluu Kokemäenjoen vesistöön.
Maantietoa

Järven pinta-ala on 38 hehtaaria ja se on 1,6 kilometriä pitkä ja 500 metriä leveä. Järvellä on kartan mukaan yksi saari. Sen rantaviivan pituus on 5,0 kilometriä..
Vesistösuhteet

Järvi sijaitsee Kokemäenjoen vesistössä (vesistöaluetunnus 35) Keuruun reitin valuma-alueen (35.6) Pussijoen valuma-alueella (35.64), jonka Suolamminjoen valuma-alueeseen (35.643) se kuuluu.
Pääskynen

Pääskynen tarkoittaa seuraavia henkilöitä ja asioita:
pääskynen, pääskylintuihin kuuluva eläin
Markku Pääskynen, kirjailija
Pääskynen, lastenlehti
Pääskynen-palkinto, Suomen Nuorisokirjailijoiden myöntämä tunnustuspalkinto.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Pääskynen”, voi hakea sivunnimihaulla, laajalla sivunnimihaulla tai tekstihaulla.
Quenten Martinus

| 0 | 1 | 2 |
| --- | --- | --- |

Henkilötiedot
Syntymäaika: 7. maaliskuuta 1991 (ikä 33)
Syntymäpaikka: Willemstad, Curaçao
Kansalaisuus:  Curaçao
Pelipaikka: Hyökkääjä
Pituus: 183 cm
Seurat
| Vuodet | Seura | O (M) |
| 2010–2012 2012–2013 2013 2013–2014 2014–2016 2016–2017 2018– | SC Heerenveen Sparta Rotterdam Ferencvárosi TC FC Emmen FC Botoșani Yokohama F. Marinos Urawa Red Diamonds |  |
Maajoukkue
| 2014– | Curaçao | 8 (1) |
Quenten Martinus (s. 7. maaliskuuta 1991 Willemstad) on curaçaolainen jalkapalloilija.
Jalkapallomaajoukkue

Martinus debytoi Curaçaon maajoukkueessa 2014. Hän on pelannut kahdeksan maaottelua ja tehnyt niissä yhden maalin.
Peter Cook

Peter Cook (vasemmalla) ja Dudley Moore vuonna 1974
Peter Edward Cook (17. marraskuuta 1937 – 9. tammikuuta 1995) oli brittiläinen koomikko, jota pidetään johtavana hahmona 1960-luvun brittiläisessä komediabuumissa. Stephen Fry on kutsunut häntä 'hauskimmaksi mieheksi, joka koskaan on vetänyt henkeä'.
Alkuvaiheet

Peter Cook syntyi Devonissa kolmen lapsen perheeseen ainoana poikana. Hän opiskeli Cambridgen yliopistossa, jossa hän kirjoitti ja esitti sketsejä Cambridge Footlights Clubissa. Hänestä tuli tähti ensimmäisessä menestysrevyyssään Beyond the Fringe yhdessä Dudley Mooren, Alan Bennettin ja Jonathan Millerin kanssa. Mooren kanssa hän esitti merkittäviä rooleja lukuisissa elokuvissa ja tv-sarjoissa, kuten Not Only... But Also, The Wrong Box, Bedazzled ja Derek & Clive.
Not Only... But Also ja 60-luku

Cookin komediayhteistyö Mooren kanssa johti suosittuun ja kriitikoiden ylistämään sketsisarjaan Not Only... But Also. Ohjelman suosiosta huolimatta BBC lopulta tuhosi suurimman osan sarjan nauhoituksista, koska formaattiin upposi liikaa rahaa. Kun Cook sai tietää, että sarja lopetettaisiin, hän tarjoutui ostamaan loput nauhat, mutta BBC kieltäytyi tekijänoikeuslakien vuoksi. Vain kahdeksan alkuperäisestä 22 episodista säilyi.
Vuonna 1968 Cook ja Moore alkoivat tuottaa neljä yhden tunnin mittaista sketsisarjaa nimeltä Goodbye Again. Sarja perustuisi Not Only... But Alsosta tuttuihin Pete ja Dud-hahmoihin. Sarja ei ollut yhtä laadukas ja Cook joutui usein turvautumaan lunttilappuihin vuorosanojen unohtelun takia. Moore joutui usein paikkaamaan aukkoja Cookin dialogissa. Sarjasta julkaistiin VHS- ja DVD-kokoelmat vuonna 2005. John Cleese oli mukana esiintymässä ja hänet voi nähdä sarjan ensimmäisissä osissa.
Kuolema

Cook alkoi juopotella rankasti äitinsä kuoltua vuonna 1993, ja hän menehtyi vuonna 1995 sisäiseen verenvuotoon 57-vuotiaana. Hänet tuhkattiin ja tuhkat haudattiin St. Johnin kirkon viereen Hampsteadiin, lähelle Cookin taloa.
Cookia pidetään suunnattoman merkittävänä hahmona brittiläisessä komediassa. Cook-faneja ovat muiden muassa Monty Python, Hyväkkäät (The Goodies) ja Chris Morris. Lisäksi koomikko Russell Brand on sanonut Cookin vaikuttaneen häneen. Kymmenen vuotta Cookin kuoleman jälkeen Channel 4 järjesti The Comedian's Comedian -äänestyksen, jossa Cook sijoittui ensimmäiseksi päihittäen monia merkittäviä koomikoita, kuten Groucho Marxin, John Cleesen, Eric Morecamben, Ohukaisen ja Paksukaisen, Bill Hicksin ja Woody Allenin.
Filmografia

The Wrong Box (1966)
Alice in Wonderland (1966)
Bedazzled (1967)
A Dandy in Aspic (1968)
Monte Carlo Or Bust (1969)
The Rise and Rise of Michael Rimmer (1970)
Find the Lady (1976)
The Hound of the Baskervilles (1978)
Derek and Clive Get the Horn (1979)
Yellowbeard (1983)
Supergirl (1984)
The Princess Bride (1987)
Whoops Apocalypse (1986)
Holmes hölmöilee (Without A Clue, 1988)
Getting It Right (1989)
Great Balls of Fire! (1989)
Aiheesta muualla

The Establishment: The Peter Cook Appreciation Society (englanniksi)
Mr Blint's Attic (Arkistoitu – Internet Archive) (englanniksi)
The Peter Cook Foundation For Helping People With Learning Disabilities (Arkistoitu – Internet Archive) (englanniksi)
Tribute to Peter Cook, with texts and commentary (englanniksi)
Good Evening (englanniksi)
The BBC Guide to Comedy: Not Only...But Also (englanniksi)
Missing-Episodes.com (englanniksi)
Find-a-Grave profile for Peter Cook (englanniksi)
Quentin Blake

Quentin Saxby Blake (s. 16. joulukuuta 1932 Sidcup, Kent, Britannia) on brittiläinen piirtäjä ja kuvittaja, joka tunnetaan erityisesti lastenkirjoihin tekemistään kuvituksista, varsinkin Roald Dahlin teosten. Hän on myös itse kirjoittanut lastenkirjoja.
Blake sai ensimmäiset piirroksensa julki Punch-lehdessä 16-vuotiaana. Hän opiskeli englantilaista kirjallisuutta Cambridgen yliopistossa ja pääsi sitten Chelsean taidekouluun. Hän hankki myös opettajanpätevyyden Lontoon yliopistosta. Blakella on useita kunniatohtorin arvoja.
Blakelle myönnettiin Brittiläisen imperiumin ritarikunnan upseerin arvo vuonna 1988 ja komentajan arvo 2005. Hän sai vuonna 2002 Hans Christian Andersen -mitalin. Hän on työskennellyt opettajana Lontoon Royal College of Artissa. Vuonna 1999 hänestä tuli maansa ensimmäinen Children's Laureate.
Aiheesta muualla

Viralliset sivut (englanniksi)
Childrenslaureate.org.uk (Arkistoitu – Internet Archive) (englanniksi)
Quentin Crisp

| Denis Charles Pratt |
| --- | --- |
 Quentin Crisp vuonna 1982
Henkilötiedot
Syntynyt: 25. joulukuuta 1908 Lontoo, Surrey, Englanti
Kuollut: 21. marraskuuta 1999 Chorlton-cum-hardy, Manchester, Englanti
Kansalaisuus:  Englanti
Ammatti:  kirjailija, kuvittaja, näyttelijä, taiteilijan malli
Kirjailija
 Nimikirjoitus
Aiheesta muualla
www.crisperanto.org
Löydä lisää kirjailijoitaKirjallisuuden teemasivulta
Quentin Crisp (syntyjään Denis Charles Pratt; 25. joulukuuta 1908 – 21. marraskuuta 1999) oli englantilainen kirjailija ja homo-ikoni.
Elämä

Crisp syntyi vanhempiensa neljäntenä lapsena. Hän vaihtoi nimensä kaksikymmenvuotiaana. Lähdettyään kotoaan hän joutui hyökkäysten kohteeksi homoseksuaalisuutensa takia. Crisp toimi jonkin aikaa rattopoikana. Kun toinen maailmansota syttyi, Crisp halusi armeijaan, mutta hänet hylättiin seksuaalisen suuntautumisen takia.
Vuonna 1968 Qrisp kirjoitti omaelämäkertansa Palveluksessanne: Alaston virkamies. Siitä tehtiin myöhemmin televisioelokuva, jossa Qrispiä esitti John Hurt. Qrisp esiintyi myös televisiossa, teatterissa ja elokuvissa.
Ramiro II

Ramiro II voi tarkoittaa seuraavia:
Ramiro II, Leónin kuningas vuosina 930–951
Ramiro II, Aragonian kuningas vuosina 1134–1137.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Ramiro II”, voi hakea sivunnimihaulla, laajalla sivunnimihaulla tai tekstihaulla.
Prologi

Prologi tarkoittaa kirjan, elokuvan, näytelmän tai muun sellaisen esinäytöstä tai alkuosaa, jossa kerrotaan varsinaisen tarinan tapahtumia edeltävästä ajasta. Siinä voidaan kuvata vaikkapa, miten päähenkilöt joutuivat mukaan tarinaan. Prologi voi kertoa myös henkilöiden suhteista ja osia juonesta, mutta kuitenkin harvemmin itse tarinaa. Tarinan kannalta prologi on yleensä merkittävämpi kuin epilogi.
Pohjantähden alla (televisiosarja)

Pohjantähden alla oli Yle TV1 -kanavalla loka–marraskuussa 1988 esitetty viihdeohjelmasarja, jonka tuottajana toimi Heikki Kahila ja ohjaajina Timo Ryymin ja Uolevi Taskinen. Ohjelmassa yhdistettiin sketsejä, musiikkiesityksiä ja julkisuuden henkilöiden haastatteluja. Käsikirjoitustiimiin kuuluivat Kahilan lisäksi Kari Franck, Kari Kontio, Asser Korhonen, Anneli Rautiainen, Liisa Rimpiläinen, Laura Ruohonen ja Taina West.
Sarjaa tehtiin kuusi noin 50-minuuttista jaksoa, ja jokaisessa jaksossa esiintyneitä näyttelijöitä olivat Markku Arokanto, Kristiina Kuningas, Outi Mäenpää, Petteri Sallinen ja Taina West.
Monet sarjan tekijöistä olivat olleet mukana vuosien 1986–1987 viihdeohjelmassa Studio Studio ja jatkoivat myös vuoden 1989 viihdeohjelmassa Suomen hovi.
Aune herätti inhoa

Studio Studion yhdestä sketsistä syntynyt Taina Westin esittämä hahmo, hajareisin istuva kulmikas täti-ihminen Aune Asplund jatkoi myös Pohjantähden alla -sarjassa, suututti tv-yleisöä ja Yle sai paljon vihaisia yhteydenottoja. Samoihin aikoihin televisiossa esiintyi myös miesten esittämiä karkeasti käyttäytyviä naishahmoja, kuten Vesa-Matti Loirin Tyyne ja Barry Humphriesin Dame Edna, mutta ne eivät herättäneet samanlaista vastustusta.
Vastaanotto

Helsingin Sanomien Jukka Kajava ihmetteli aloitusjakson mautonta ja alatyylistä huumoria, jos ohjelma kerran on sijoitettu lauantain alkuiltaan ja tarkoitettu perheviihteeksi.
Quenten Doolittle

Quenten Doolittle (21. toukokuuta 1925 Elmira, New York – 9. maaliskuuta 2018) oli yhdysvaltalaissyntyinen kanadalainen säveltäjä, viulisti, alttoviulisti ja pedagogi. Hän opiskeli Ithaca Collegessa, Indianassa ja Eastman School of Musicissa, Rochesterissa. Hän sai viulistina oppia yksityisesti Hugo Kortscahkilta ja Paul Stassevitchilta Yhdysvalloissa. Hän opiskeli alttoviulunsoittoa vuosina 1967–1968 Peter Schidlovin johdolla Lontoossa ja sävellystä 1974–1975 John Weinzweigin johdolla Torontossa.
Doolittle muutti Kanadaan vuonna 1960 ja sai sen kansalaisuuden 1969. Hän opetti vuosina 1960–1988 Calgaryn yliopistossa sävellystä, musiikin historiaa ja kamarimusiikkia. Hänellä oli jo aiempaa opetuskokemusta 1950-luvun loppupuolelta Pohjois-Dakotasta. Doolittle oli Calgaryn filharmonisen orkesterin ensimmäinen alttoviulisti 1965–1972. Hän soitti myös monien muiden orkesterien ja kamarimusiikkikokoonpanojen kanssa.
Ura säveltäjänä

Doolittle aloitti säveltämisen vuonna 1965. Hän on sävellysurallaan tehnyt usein yhteistyötä teatterien kanssa. Hän on hyödyntänyt monenlaisia tekniikoita, kuten laajennettua tonaalisuutta, sarjallisuutta ja improvisaatiota. Hänen teoksiinsa lukeutuvat Fantasy on Sumer is icumen in jousiorkesterille (1971) ja pianoteos You Need Not Fail. Hän on myös oopperasäveltäjä. Ensimmäinen hänen oopperoistaan oli Charlie the Chicken, joka kantaesitettiin Toronto Free Theatressa vuonna 1974.
Päätie

Päätiellä voidaan tarkoittaa:
Ahvenanmaalla sijaitsevia, Manner-Suomessa valtateihin rinnastettavia teitä.
Manner-Suomessa valtateitä ja kantateitä.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Päätie”, voi hakea sivunnimihaulla, laajalla sivunnimihaulla tai tekstihaulla.
Päätelaite

Päätelaite (lyh: DTE, Data Terminal Equipment, usein myös terminaali) on tietoliikenneyhteyden päässä oleva laite, jonka avulla varsinainen kommunikointi tietoliikenneyhteyden yli tapahtuu. Päätelaitteilla on kaksi tehtävää: muuntaa käyttäjän tieto tietoliikenneyhteyden läpi välitettäviksi signaaleiksi ja toimia verkkoon dataa lähettävänä asemana, joka välittää signaalia linkkiprotokollan mukaan.
Päätelaitteita ovat esimerkiksi puhelimet (puhelinverkon päätelaite), matkapuhelimet (GSM-verkon päätelaite) tai tietokoneet (esimerkiksi Ethernet-verkon päätelaite). Sanaa käytetään esimerkiksi koulutustoiminnassa: lyhenteellä BYOD (Bring Your Own Device) tarkoitetaan, että työskentely tapahtuu opiskelijan omalla päätelaitteella, olipa se mikä hyvänsä.
Päätäntäarvo

Päätäntäarvo on tapa mitata informaation arvoa.
Päätäntäarvo määritellään pienimpänä rahakorvauksena, joka tarvittaisiin, jotta päätöksentekijä suostuisi toimimaan informaation saannin jälkeen samoin kuin hän olisi toiminut ennen informaation saamista. Päätäntäarvo on aina positiviinen, koska informaatio auttaa päätöksentekijää tekemään parempia päätöksiä ja ohjaamaan tapahtumien kulkua. Päätäntäarvoa käytetään muun muassa arvioitaessa tiedonhankintaprosessin kannattavuutta.
Päätäntäarvon määrittäminen

Päätäntäarvo voidaan määrittää maksimoimalla suure 
 {\frac {A(I+\Delta I)-A(I)}{C(I\rightarrow I+\Delta I)}}, missä
I on tällä hetkellä käytettävissä oleva kokonaisinformaatio,
A(I) on  I:n päätäntäarvo,
\Delta I on lisäinformaatio ja
C(I\rightarrow I+\Delta I) on lisäinformaation  \Delta I hankkimiskustannukset.
Ongelmana on määrittää, mikä  \Delta I maksimoisi lausekkeen. Käytännössä usein kuitenkin lausekkeen osoittaja ja nimittäjä ovat tuntemattomia. Tämän takia on monesti helpompaa mitata informaation arvoa erityisessä informaation arvoasteikossa, jossa eri tiedoille annetaan pistearvo sen mukaan, kuinka tärkeitä ne ovat verrattuna johonkin perusinformaatioon.
Pukkilampi (Multia)

| Pukkilampi |
| --- | --- |
Valtiot:  Suomi
Maakunnat:  Keski-Suomi
Kunnat:  Multia
Koordinaatit:  62°34′28″N, 24°33′31″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Tarhianjoen alue (35.63)
Laskujoki:  siuo-oja 
Järvinumero:  35.636.1.004
Mittaustietoja
Pinnankorkeus:  213 m  
Rantaviiva:  0,439 km  
Pinta-ala:  1,289 ha  
Saaria:  ei saaria 
 fiPukkilampi 
Pukkilampi  on Keski-Suomessa Multialla Väätäiskylänn lähellä sijaitseva lampi, joka kuuluu Kokemäenjoen vesistöön.
Maantietoa

Lammen pinta-ala on 1,3 hehtaaria ja se on 150 metriä pitkä ja 100 metriä leveä. Lammella ei ole kartan mukaan saaria. Sen rantaviivan pituus on 450 metriä..
Vesistösuhteet

Lampi sijaitsee Kokemäenjoen vesistössä (vesistöaluetunnus 35) Keuruun reitin valuma-alueen (35.6) Tarhianjoen alueella (35.63), jonka Hännättömänjoen valuma-alueeseen (35.636) se kuuluu.
Rabbe Fabian Wrede

Rabbe Fabian Wrede af Elimä (23. huhtikuuta 1882 Helsinki – 29. kesäkuuta 1957 Anjala) oli suomalainen tuomari ja Helsingin kunnallispormestari.
Rabbe Fabian Wreden vanhemmat olivat professori, Åbo Akademin kansleri Rabbe Axel Wrede ja Johanna Sofia Paulina Wrede. Hän pääsi ylioppilaaksi Ruotsalaisesta normaalilyseosta vuonna 1901 ja suoritti Helsingin yliopistossa oikeustutkinnon 1905. Wrede sai varatuomarin arvon 1908.
Wrede oli Helsingin kunnallispormestarina 1914–1917, korkeimman oikeuden nuorempana oikeussihteerinä 1919–1928 ja Viipurin hovioikeudessa hovioikeudenneuvoksena 1930–1934. Hän oli eduskunnan ruotsinkielisen kanslian päällikkönä 1934–1935 ja kihlakunnantuomarina Iitin tuomiokunnassa 1935–1950.
Rabbe Fabian Wrede oli naimisissa 1909–1939 Laelia Aline Breitensteinin (k. 1939) kanssa ja vuodesta 1940 Anna Meri Rosin kanssa.
Putous (3. tuotantokausi)

| Putous |
| --- | --- |
 
 3. kauden DVD-julkaisu
 
Alkuperämaa:   Suomi
Ikäraja:  
Esittäminen
Verkko:  MTV3
Ensimmäinen esitys:  2012-01-077. tammikuuta 2012
Viimeinen esitys:  2012-03-033. maaliskuuta 2012
Esitysten määrä:  8+1
DVD- ja Blu-ray-julkaisu
 Yhdysvallat:  –
 Eurooppa:  2012-06-1414. kesäkuuta 2012
Kaudet
 ← Edellinen 2. tuotantokausi Seuraava → 4. tuotantokausi
Putouksen kolmas tuotantokausi esitettiin MTV3-kanavalla lauantai-iltaisin 7. tammikuuta 2012 alkaen. Kauden viimeinen lähetys, "Putous-UNICEF", esitettiin televisiossa 3. maaliskuuta 2012.
Kolmannella kaudella jatkoivat kaikki edellisen kauden näyttelijät lukuun ottamatta Ville Myllyrinnettä ja Joanna Haarttia. Heidän tilalleen tulivat Elena Leeve ja Armi Toivanen. Kaudella juontajat vaihtuivat viikoittain seuraavaan näytön paikkaan asti, Jaakko Saariluoma juonsi kolmannen kauden ensimmäisen jakson ennen Riku Niemisen Näytön paikkaa.  Jaakko Saariluoma juonsi kuitenkin viikoittain vuoden sketsihahmokilpailun.
Vuoden sketsihahmo -kilpailun voitti Armi Toivasen esittämä Leena Hefner o.s. Herppeenluoma, floridalainen hyväntekeväisyystekijä.
Tuotantokauden pohjalta julkaistiin kokoelmalevy Putous 3.
Tulikoe ja Näytön paikka

Näytön paikkaan joutunut toimi kolmannella kaudella juontajana aina seuraavaan Näytön paikkaan asti, lukuun ottamatta Putous-UNICEF-jaksoa. Jaakko Saariluoma juonsi kolmannen kauden ensimmäisen jakson ennen Riku Niemisen Näytön paikkaa.
| Jakso | Immuniteetin saaja | Tulikoe | Näytön paikassa | Näytön paikka -tehtävä |
| --- | --- | --- | --- | --- |
| 1. | Krista Kosonen, Iina Kuustonen, Armi Toivanen ja Elena Leeve | Vitsibattle (tytöt vs. pojat) | Riku Nieminen | Rap-kappale juontajana toimimisesta. |
| 2. | Jaakko Saariluoma | Ovet, kolmen sanan repliikkejä, kuka jäätyy / epäonnistuu ensimmäisenä | Krista Kosonen | Lastenlaulu, aiheena sipsipussi |
| 3. | Jukka Rasila | Presidentinvaalit 2012 -aiheinen vitsikilpailu. Tuomareina toimivat Paavo Lipponen, Paavo Väyrynen ja Pekka Haavisto | Armi Toivanen | Krista Kososen Kultainen Venla -palkintopuheen dubbaaminen käyttäen taulua |
| 4. | Iina Kuustonen | Miss Suomi 2012 -aiheinen still-kuvakilpailu. Tuomareina toimivat Miss Suomi 2012 -finalistit | Aku Hirviniemi | Syntymäpäiväruno Ilkka Kanervalle |
| 5. | Riku Nieminen | Valehtele esineele uusi käyttötapa | Iina Kuustonen | Duetto Jukka Pojan kanssa (”Silkkii”) |
| 6. | Riku Nieminen, Krista Kosonen, Jussi Vatanen ja Elena Leeve | Joukkuekilpailu; elokuvan nimen esittäminen pantomiiminä, muut joukkueen jäsenet arvaavat (lippisjoukkue VS pipojoukkue) | Jukka Rasila | Sketsihahmo 3 minuutissa |
| 7. | Jaakko Saariluoma | Yhdyssanojen jatke | Jussi Vatanen | Jean-Pierre Kuselan imitointi (”Naurava kulkuri”) |
| 8. | Aku Hirviniemi | Kuulustelutilanteen näytteleminen improvisoiden Martti Suosalon kanssa | Elena Leeve | Juonto (tosin ennen tätä Elena luuli joutuvansa nielemään miekan) |
| Putous- UNICEF | ei kukaan | Vetoomuksen tekeminen ja nopeustesti | Riku Nieminen | Ilmoittautuminen kuukausilahjoittajaksi |
Joukkueet:
Tytöt: Krista Kosonen, Iina Kuustonen, Elena Leeve ja Armi Toivanen
Pojat: Aku Hirviniemi, Riku Nieminen, Jukka Rasila ja Jussi Vatanen
Lippisjoukkue: Riku Nieminen, Krista Kosonen, Jussi Vatanen ja Elena Leeve
Pipojoukkue: Aku Hirviniemi, Jaakko Saariluoma, Jukka Rasila ja Armi Toivanen